## Pravilnik o izmjenama i dopunama Pravilnika o načinu propisivanja, izdavanja i naplaćivanja lijekova

### NN 55/1998 (17.4.1998.), Pravilnik o izmjenama i dopunama Pravilnika o načinu propisivanja, izdavanja i naplaćivanja lijekova

# **HRVATSKI ZAVOD ZA ZDRAVSTVENO OSIGURANJE**

Na osnovi članka 104. Zakona o zdravstvenom osiguranju ("Narodne
novine" broj 1/97 - pročišćeni tekst, 109/97 i 13/98) i članka 14.
Statuta Hrvatskog zavoda za zdravstveno osiguranje ("Narodne novine"
broj 1/94), Upravno vijeće Hrvatskog zavoda za zdravstveno osiguranje na
2. sjednici, održanoj 3. travnja 1998. godine, donijelo je

## **PRAVILNIK**

### **O IZMJENAMA I DOPUNAMA PRAVILNIKA O NAČINU PROPISIVANJA IZDAVANJA I NAPLAĆIVANJA LIJEKOVA**

Članak 1.

U Pravilniku o načinu propisivanja, izdavanja i naplaćivanja lijekova
("Narodne novine" broj 44/95 i 79/97 - u daljnjem tekstu: Pravilnik)
u članku 5. u stavci 1. briše se tekst: "koju ispunjava izabrani doktor".

Na kraju stavke 2. briše se točka i upisuje zarez, te dodaje tekst:
"odnosno kompjutorskim upisom".

Članak 2.

Članak 6. mijenja se i glasi:

"Recept mora sadržavati:

1. puni naziv Zavoda

2. broj područnog ureda Zavoda osigurane osobe

3. broj područnog ureda Zavoda obveznika uplate doprinosa

4. broj osigurane osobe

5. oznaku osnove osiguranja

6. oznaku nositelja osiguranja ili člana obitelji

7. rok valjanosti iskaznice

8. JMBG ili MB (matični broj stranca)

9. oznaku države osiguranja (za ino-osigurane osobe)

10. ime i prezime osigurane osobe

11. broj obveze

12. oznaku serije i broja recepta

13. adresu stanovanja osigurane osobe

14. šifru dijagnoze prema Međunarodnoj klasifikaciji bolesti, ozljeda
i uzroka smrti

15. šifru zdravstvene ustanove ili ordinacije privatne prakse

16. šifru doktora

17. oznaku odnosi li se pravo na lijek na odredbe članka 51., 85. ili
90. Zakona o zdravstvenom osiguranju

18. oznaku o (ne) sudjelovanju osigurane osobe u troškovima za lijek

19. oznaku kategorije osiguranja

20. spol osigurane osobe

21. državu osiguranja

22. oznaku recepta

23. puno zaštićeno ime lijeka

24. farmaceutski oblik lijeka

25. način upotrebe lijeka

26. mjesto i datum propisivanja lijeka

27. potpis i faksimil izabranog doktora

28. pečat zdravstvene ustanove, odnosno ordinacije doktora medicine
privatne prakse

29. šifru lijeka s Liste lijekova Zavoda

30. jediničnu cijenu lijeka s Liste lijekova Zavoda

31. količinu lijeka

32. cijenu usluge

33. iznos na teret Zavoda

34. šifru ljekarne

35. datum izdavanja lijeka

36. šifru ljekarnika

37. pečat ljekarne i potpis ljekarnika.

Podatke navedene u točki 2. do 11. stavke 1. ovog članka, na tiskanicu
recepta unosi se preslikom s iskaznice zdravstveno osigurane osobe, odnosno
na način propisan člankom 5. ovog Pravilnika."

Članak 3.

Članak 8. briše se.

Članak 4.

U članku 11. stavka 1. mijenja se i glasi: "U primarnoj se zdravstvenoj
zaštiti na recept propisuje samo one lijekove koji su utvrđeni Odlukom
o utvrđivanju Liste lijekova Hrvatskog zavoda za zdravstveno osiguranje
(u daljnjem tekstu: Lista lijekova) i koji nose oznaku "R" u
zadnjem stupcu Liste lijekova".

Stavka 3. briše se.

Članak 5.

Članak 20. mijenja se i glasi:

"Prigodom izdavanja lijeka, ljekarnik je obvezan na receptu označiti
šifru lijeka, jediničnu cijenu lijeka s Liste lijekova, količinu lijeka,
cijenu usluge, iznos koji tereti Zavod, šifru ljekarne i ljekarnika, datum
izdavanja lijeka, te ovjeroviti recept pečatom ljekarne i svojim potpisom".

Članak 6.

Tiskanica recepta propisana ovim Pravilnikom sastavni je dio ovog Pravilnika
i primjenjuje se od dana stupanja na snagu ovog Pravilnika, od kojeg dana
prestaje vrijediti tiskanica recepta propisana Pravilnikom.

Članak 7.

Ovaj Pravilnik stupa na snagu osmog dana od dana objave u "Narodnim
novinama".

**NAPOMENA:** Pogledati ispravak na web stranici u broju 63 iz 1998.g.

Klasa: 025-04/98-01/36
Urbroj: 338-01-04-98-1
Zagreb, 3. travnja 1998.

Predsjednik
Upravnog vijeća Hrvatskog zavoda za zdravstveno osiguranje
**prim. dr. sc. Mate Ljubičić,** v. r.

![](dodaci/1998/0689-01.gif)

Pravilnik, NN 55/1998-689